** Alumínium Ablak és Homlokzat egyesület**

**Levélcím: 1013 Budapest, Döbrentei tér 1. mobil: +36 30 938-1240 aluta@aluta.hu**

**E-mail:** **aluta@aluta.hu** **Honlap:** [**www.aluta.hu**](http://www.aluta.hu)

# ALUTA NÍVÓDÍJ 2022.

## A pályázat kiírója

Az Aluta (Alumínium Ablak és Homlokzat Tagozati Egyesület) a hagyományainak megfelelően nyilvános pályázatot hirdet a tevékenységének célkitűzéseiben megfogalmazott szakmai elvárásoknak megfelelő, az alumínium-üveg homlokzatépítésben korszerű, kreatív, műszaki-technológiai kialakításában újszerű, környezettudatos, racionális és minősített szerkezetek alkalmazásával született építészeti alkotások elismerésére.

## A pályázat célja

A kiemelkedő színvonalú teljesítmények szakmai elismerése.

## Pályázati kategóriák

Az ALUTA a Nívódíjat 2022 évben az alábbi kategóriában hirdeti meg:

* ALUTA Hallgatói Nívódíj a végzős, szakirányú képzésben részvevő hallgatók körében színvonalas, a homlokzattervezésben különleges megoldással bíró tervanyagot bemutató hallgató(k) számára,
* ALUTA Építészeti Nívódíj olyan építész vagy építész tervező szervezet számára, akinek az adott időszakban újszerű, kiemelkedő fém-üvegszerkezetű homlokzatával valósult meg egy adott projekt. Az ALUTA Elnöksége fenntartja a jogot, hogy a tervezői Nívódíj 2022 pályázatra meghívjon tervezőket.
* ALUTA Építési Nívódíj “nagyprojekt” kategória: az az alumínium-üvegszerkezetet projektszerű méretben kivitelező, gyártó legjobbnak ítélt szak Kivitelező cég(ek) számára
* ALUTA Építési Nívódig “kisprojekt” kategória: a nem projektméretű munkákat kivitelező, legjobbnak ítélt Kivitelező szervezet(ek) részére

## A pályázati feltételek

A pályázaton részt vehet minden olyan természetes vagy jogi személy, illetőleg jogi személyiség nélküli gazdasági társaság(ok), aki(k):

* jogi személyiség esetében magyarországi székhellyel, jogi személyiség nélküli személy esetében magyarországi állandó lakhellyel rendelkeznek,
* a pályázathoz kitöltve benyújtják a jelentkezési és adatlapot,
* magukra nézve a pályázat kiírási feltételeit elfogadják, melyet a jelentkezési lap tartalmaz,
* pályázni lehet minden olyan alkotással, mely más személy szerzői és iparjogvédelmi jogát nem sérti,
* érvénytelen az a pályázat, mely a pályázati feltételeknek nem felel meg, vagy hiányos, vagy határidőn túl érkezik meg

valamint:

* **Az ALUTA Építési Nívódíjban részesített projekt felelős tervezője elnyeri az ALUTA Építési Nívódíj 2022 díjazott projekt Tervezője címet.**
* **ALUTA Építési Nívódíj, “Kis- és Nagyprojekt” kategória**
* Azon bejegyzett Alumíniumszerkezet-gyártók, építő cégek, melyek kivitelezésében elkészült létesítmények elhelyezkedése Magyarország,
* A kivitelezett létesítmény használatbavételt 2021. október 1-ig megkapta, illetőleg három évnél nem régebbi
* A pályázó cégnek magyarországi bejegyzett, az alumínium/üveg gyártás, felhasználás területén minimum 3 éves, szakmai gyakorlattal/működéssel kell rendelkeznie,
* Az alumínium-üvegszerkezet alkalmazása a létesítmény kialakításában különleges jelentőséggel bír.
* **ALUTA Hallgatói Nívódíj**
* A tanulmányaikat befejező, végzős hallgatók diplomamunkája, melyben az alumínium-üvegszerkezet alkalmazása meghatározó jelentőséggel bír,
* A pályázati munka 2021-2022. tanév I. félévének lezárásáig készült.

A benevezett épületek, építmények építési technológiája, rendeltetése, funkcionális és szerkezeti kialakítása a pályázat tekintetében nem meghatározóak.

**A pályázat beadási határideje**

A pályázatot egy példányban postai úton ajánlott küldeményként, vagy futárszolgálat útján lehet eljuttatni az ALUTA Alumínium Ablak és Homlokzat Tagozati Egyesület címére: 1013 Budapest, Döbrentei tér 1. ALUTA NÍVÓDÍJ jelöléssel ellátva, 2022. május 15-ig (postai bélyegző szerint).

Egy pályázó több pályázatot is benyújthat.

A pályázathoz mellékelni kell az ALUTA honlapjáról letölthető ([www.aluta.hu](http://www.aluta.hu)).

A pályázat értékelése:

A pályázatok értékelése egy fordulóban történik, mely során a bírálóbizottság dönt a beadott dokumentáció és kitöltött jelentkezési lap alapján az oklevelek odaítéléséről. A pályaművek elbírálására a zsűrizésre kijelölt helyszínen kerül sor.

A bírálóbizottság döntéséről a pályázókat írásban értesíti. A döntéssel szemben jogorvoslatnak helye nincs.

Az értékelés szempontjai:

* formai minőség
* újszerűség, eredetiség
* gazdaságosság
* versenyképesség
* a kivitelezés minősége (ALUTA Építési Nívódíjak tekintetében)
* felhasználóbarát kialakítás

**A Bírálóbizottság tagjai:**

- Dr. Finta József építész, az MTA tagja, a bírálóbizottság elnöke

- Fegyverneky Sándor építész az ALUTA elnöke

- Dr. habil Stocker György DLA, építészmérnök, egyetemi docens, a BME Építőmérnöki Kar Hidak és Szerkezetek Tanszék, az ALUTA alelnöke.

**Díjazás**

A legszínvonalasabbnak ítélt pályamű elnyeri az ALUTA Nívódíját, amit a pályázónak átadott oklevél tanúsít.

Az ALUTA Hallgatói Nívódíj nyertes pályázata bruttó 100.000.- Ft díjazásban részesül.

A pályázat nyertesei az oklevél átadásakor az ALUTA Nívódíját kifejező műalkotást is megkapják. A nyertes pályázatokat az ALUTA színvonalas folyóiratban, illetőleg más médiákban bemutatja.

Eredményhirdetés

A pályázat eredményének kihirdetésére, valamint a kategóriákban meghirdetett Nívódíjak átadására a nagy nyilvánosság előtt 2022. június 16-án megrendezett taggyűlésen kerül sor.

További információ az ALUTA irodában kérhető: ALUTA iroda: 1013 Budapest, Döbrentei tér 1. (Kotányi András: mobil: +36-30-938-1240; vagy e – mail: aluta@aluta.hu).

Budapest, 2022.03.10.

**Stocker György**

Az ALUTA alelnöke, sk.